Trei mașini ale viitorului

Trei maşini ale viitorului, care ajută mediul

1.
O companie din Lichtenstein a construit maşina care funcţionează pe apă sărată, iar aceasta a primit recent avizul de drum pentru ţările europene. Se numeşte Quant e-Sportlimousine, arată superb şi prinde 350 km/h! Tehnologia bazată pe apă sărată a fost lansată în luna martie la Salonul Auto de la Geneva, iar acum a primit avizul de funcţionare pe drumurile europene. Maşina are 920 de cai, putere obţinută cu patru motoare electrice care funcţionează pe lichid ionic. Principiul de funcţionare este asemănător cu cel al maşinilor pe hidrogen, însă combustibilul pentru această maşină este apa sărată! Quant are două rezervoare de câte 200 de kilograme care stochează apă sarată. Apa se plimba între cele două rezervoare şi crează electricitate, care este stocată şi distribuită către funcţiile maşinii.

2.
Mirai are ca şi combustibil hidrogenul: Cum adică hidrogen si cum funcţionează? Un mic aparat inteligent produce o reacţie între hidrogen şi oxigenul din aer în urma căreia se obţine curent pentru alimentarea unui motor electric. Maşina scoate pe ţeava de eşapament apă curată şi caldură, fără nici un pic de noxe.

3.
Conceptul Mercedes-Benz F 015 ne arată ideea germanilor despre viitorul auto. E mare, se conduce singură şi are o sumedenie de ecrane în interior, numai bune pentru a face treabă pe drum. Există o singură problemă, însă: o să mai dureze câţiva ani până când o să devină realitate. La capitolul tehnologie, ai parte cam de orice ţi-ai putea imagina în acest moment. Sistemul de propulsie este unul hibrid hidrogen-electric care produce o putere maximă de 272 CP şi un cuplu de 200 Nm – suficient pentru a asigura un sprint de la 0 km/h până la 100 km/h în aproximativ 6,5 secunde şi o viteză maximă de 193 km/h. Şi, ca şi cum nu ar fi fost de ajuns, bateriile oferă o autonomie maximă de aproape 200 km în modul 100% electric.

Bibliografie:
Articol realizat de: Crăciun Adrian

http://www.sport.ro/masini/masina-viitorului-este-aici-are-viteza-de-top-de-350-km-h-si-functioneaza-pe-apa-sarata-foto.html#photo=7

http://stirileprotv.ro/stiri/auto/adio-masini-electrice-in-2015-apare-bomba-cu-hidrogen-care-scoate-apa-potabila-video.html

http://www.promotor.ro/masini-noi/concepte-auto/conceptul-mercedes-benz-f-015-ne-arata-ideea-germanilor-despre-viitorul-auto-13750036